Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: 4. melléklet a 20/2009. (VI. 19.) IRM rendelethez
Paragraph Index: 1122

4. melléklet a 20/2009. (VI. 19.) IRM rendelethez Az arcképmásrögzítés módja Az arcképmásrögzítést a gyanúsított kihallgatását vagy befogadását követõ legrövidebb idõn belül, legfeljebb a megalapozott gyanú közlésétõl vagy a befogadástól számított következõ munkanap 16:00 óráig kell elvégezni. Az arcképmás rögzítésekor a terheltnek állnia kell. A terhelt szemeinek teljesen nyitva kell lenniük, arckifejezése nem lehet szándékosan torzított, homloka és fülei a hajzattól szabadon legyenek úgy, hogy jól látszódjon a homloka és az arcéle. Ha a terhelt általában szemüveget visel (ide nem értve a napszemüveget), az arcképmásrögzítés során viselnie kell saját szemüvegét. Az elsõ arcképmást rögzítõ képen a terhelt természetes fejtartással oldalnézetben szerepeljen úgy, hogy a fényképezõgép felé a jobb arcfele nézzen. A fényképezéskor a terhelt egész testhelyzettel oldalnézetben álljon a fényképezõgép síkjához képest. A második arcképmás rögzítõ felvételen a terhelt egyenes fejtartással, a fényképezõgép síkjával szembenézetben kerüljön rögzítésre. A harmadik arcképmás rögzítõ felvételen a terhelt egyenes fejtartással, kissé jobbra fordított arcéllel kerüljön rögzítésre úgy, hogy teste a fényképezõgép síkjával szembenézzen, csak az arca forduljon el jobbra oly módon, hogy bal arcfele, valamint füle is látható legyen. Az egész alakot ábrázoló képet álló helyzetben szembõl és oldalról kell elkészíteni úgy, hogy a terhelt magassága a háttérben rögzített metrikus skáláról leolvasható legyen. Az állókép kivételével a képeken szerepelnie kell azonosító táblának vagy a filmkockán megjelenõ digitális feliratnak. A számtábla három helyen rendelkezik cserélhetõ számrendszerrel. Az elsõ számcsoport jelenti a nyilvántartási számot, a második a fénykép készítésének évét, a harmadik a fényképezendõ személy magasságát centiméter mértékegységben meghatározva. A táblán jelölni kell annak a szervnek a szervkódját, amelyik a nyilvántartásba vételt elrendelte. A számtáblát úgy kell elhelyezni, hogy a tábla felsõ széle a megfelelõ testhelyzetbe állított terhelt állcsúcsától függõlegesen lefele 100–120 mm-re kerüljön. Az arcképmásrögzítéshez a háttér csak világosszürke, sík, homogén, nem tükrözõdõ felület lehet. A terheltet az árnyékmentes arcképmásrögzítés céljából a háttértõl kb. 100–150 mm-re kell állítani úgy, hogy ne támaszkodjon a felületnek. A terhelt megvilágítását megfelelõ villanó berendezés (ún. körvaku) biztosítja úgy, hogy a fényesség ne legyen túltelített. Az arcképmásrögzítéskor a fényképezõgép objektív tengelyének a jobb szemzug magasságával kell megegyeznie. Fényképfelvételeket a fényképezõgép függõlegesre állított képsíkjával kell végrehajtani. A rögzített arcképmásnak a képmezõ közepében kell elhelyezkedni, a képen a fej és az azonosító tábla töltse ki az egész képmezõt, a tábla alsó széle a képmezõ alsó szélére illesztve helyezkedjen el. A fejtetõ a kép felsõ szélére illeszkedjen. 2009/83. szám Az igazságügyi és rendészeti miniszter 21/2009. (VI. 19.) IRM rendelete a bûnügyi és rendészeti biometrikus adatok nyilvántartása részére történõ adatközlés, valamint az ujj- és tenyérnyomatvétel és a szájnyálkahártya-törlet levételének részletes technikai szabályairól A bûnügyi nyilvántartási rendszerrõl, az Európai Unió tagállamainak bíróságai által magyar állampolgárokkal szemben hozott ítéletek nyilvántartásáról, valamint a bûnügyi és rendészeti biometrikus adatok nyilvántartásáról

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes